[{"text_idx": "#000001", "text": "Tertremo en Sirio : \u00ab gravas remalfermi la humanitarajn koridorojn \u00bb, deklaras respondeculo de NeRegistara Organizaj\u0302o"}, {"text_idx": "#000002", "text": "Raphae\u0308l Pitti petas de Unuig\u0302intaj Nacioj kaj ankau\u0306 de Rusio, ke ili faciligu la intervenon de la humanitaraj kuracistoj. Li maltrankvilig\u0302as interalie pri la zono de Idlib, plu regata de la ribelantoj, kaj kie \u00ab miloj da personoj vivas sub tendoj \u00bb."}, {"text_idx": "#000003", "text": "\u00ab Gravas remalfermi la humanitarajn koridorojn \u00bb en Sirio, tagon post la perfortaj tertremoj, kiuj okazis sur la siria kaj turka teritorioj, pledis mardon 7an de februaro la profesoro Raphae\u0308l Pitti, respondeculo pri formado c\u0302e la NRO Mehad."}, {"text_idx": "#000004", "text": "Dum la provizora bilanco mencias g\u0302is 4 890 mortintoj, li lanc\u0302as \u00ab alvokon al la internacia komunumo \u00bb, kaj aparte al la Konsilio pri sekureco de UN."}, {"text_idx": "#000005", "text": "Raphae\u0308l Pitti alvokas ankau\u0306 \u00ab Rusion, kiu iompostiome fermis pro la milito la humanitarajn koridorojn \u00bb, kiuj ekzistis en Sirio. \u00ab El la kvar koridoroj, nur restas unu, kiu nutras la zonon de Idleb \u00bb, bedau\u0306ras tiu specialisto pri urg\u0302a medicino, kiu jam plurfoje intervenis en Sirio."}, {"text_idx": "#000006", "text": "Li petas interalie \u00ab la remalfermon de la humanitara koridoro de Bab el-Salam, kie miloj da personoj vivas sub tendoj en katastrofaj kondic\u0302oj \u00bb."}, {"text_idx": "#000007", "text": "\u00ab Maltrankvilo por Idlib, plu regata de la ribelantoj \u00bb"}, {"text_idx": "#000008", "text": "La respondeculo de la NRO Mehad bedau\u0306ras \u00ab gigantan humanitaran katastrofon, kiun liaj skipoj neniam imagis suferi \u00bb. Tiuj skipoj agadas por sano kaj internacia solidareco. Li tute aparte maltrankvilig\u0302as por la siria regiono Idlib, \u00ab plu regata de la ribelantoj, kaj kiu c\u0302efe dependas de la internacia humanitara helpo \u00bb."}, {"text_idx": "#000009", "text": "Raphae\u0308l Pitti eksplikas, ke inter la milionoj da delokitoj, kiuj vivis sub tendoj en la regiono, multaj \u00ab provis rekonstruadi siajn log\u0302ejojn per antau\u0306fabrikaj\u0302oj kaj cementoblokoj, sed lundon c\u0302io disfalis \u00bb."}, {"text_idx": "#000010", "text": "Al tio aldonig\u0302as la ekstremaj meteologiaj kondic\u0302oj, kio demonstras, ke la urg\u0302eco konsistas ne nur en \u00ab serc\u0302ado de la personoj eble plu vivantaj sub la disfalaj\u0302oj, sed antau\u0306 en protektado de la log\u0302antaro \u00bb."}, {"text_idx": "#000012", "text": "Por fronti la katastrofon, la NeRegistara Organizaj\u0302o \u00ab refunkciigis siajn movig\u0302antajn klinikojn, kiuj ne plu funkciis dum tiuj lastaj tempoj, c\u0302ar perfortaj\u0302oj malkreskis, do la malsanulejoj povis labori preskau\u0306 normale \u00bb."}, {"text_idx": "#000013", "text": "Raphae\u0308l Pitti aldonas, ke liaj skipoj planas ankau\u0306 \u00ab distribui al la familioj semajnajn pakaj\u0302ojn enhavantajn tendon, hejtrimedojn, kovrilojn kaj mang\u0302aj\u0302ojn por kvar personoj \u00bb."}, {"text_idx": "#000015", "text": "\u00ab Ni bezonas vian helpon por ebligi niajn kuracistojn kaj flegistojn \u00bb, jam c\u0302eestantajn surloke, \u00ab helpi la viktimojn\u00bb."}, {"text_idx": "#000016", "text": "\u00ab Estas plezure konstati, ke tiu internacia helpo ekzistas \u00bb, emociplene deklaris Raphae\u0308l Pitti."}, {"text_idx": "#000018", "text": "Sirio: la duobla rusia-c\u0302ina vetoo c\u0302e Unuig\u0302intaj Nacioj estas \u00abblokado kontrau\u0306 la log\u0302antaro\u00bb"}, {"text_idx": "#000019", "text": "Sirio: humanitara koridoro estas malfermita por la civiluloj de la provinco Idlib"}, {"text_idx": "#000020", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000022", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000023", "text": "Voir le profil de neniammilitointerni sur le portail Overblog"}]